PATVIRTINTA

 Alytaus Piliakalnio progimnazijos

 direktorės 2023 m. rugpjūčio 31 d.

 įsakymu Nr. V-21-(1.2)

**ALYTAUS PILIAKALNIO PROGIMNAZIJOS**

**2023–2024 MOKSLO METŲ PRADINIO IR PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2023–2024 mokslo metų pradinio ir pagrindinio ugdymo programų ugdymo planas (toliau – Progimnazijos ugdymo planas) reglamentuoja pradinio ir pagrindinio ugdymo programų įgyvendinimą, jų pritaikymą mokiniams, turintiems specialiųjų ugdymosi poreikių; taip pat neformaliojo vaikų švietimo programų įgyvendinimą progimnazijoje.
2. Progimnazijos pradinio ir pagrindinio ugdymo plano tikslas – apibrėžti progimnazijos ugdymo programų vykdymo, ugdymo turinio formavimo bei ugdymo proceso organizavimo reikalavimus, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
3. Progimnazijos pradinio ir pagrindinio ugdymo plano uždaviniai:
	1. suformuoti ugdymo turinį ir organizuoti procesą taip, kad kiekvienas besimokantysis pasiektų geresnių ugdymo (si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų; nustatyti pamokų skaičių, skirtą pradinio ir pagrindinio ugdymo programų įgyvendinimui;
	2. plėtoti ugdymo proceso modernizavimą, gerinant mokymo(si) kokybę;
	3. ugdyti bendruomeniškumą ir teikti pagalbą mokiniui;
	4. susitarti ir apibrėžti pradinio ir pagrindinio ugdymo programų vykdymo bendruosius reikalavimus;
	5. vykdyti įtraukiojo ugdymo proceso įgyvendinimą, jį pritaikant mokinių mokymosi poreikiams.
4. Progimnazijos ugdymo plane vartojamos sąvokos:
	1. **Dalyko modulis** – apibrėžta, savarankiška ir kryptinga ugdymo programos dalis.
	2. **Išlyginamoji klasė** – klasė, sudaryta iš mokinių, nutraukusių mokymąsi ar nesimokiusių kai kurių bendrojo ugdymo dalykų.
	3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.
	4. **Progimnazijos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.
	5. **Pamoka** – pagrindinė nustatytos trukmės nepertraukiamo mokymosi organizavimo forma.
	6. **Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.
	7. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.
	8. **Ugdymo planas** – ugdymo programos įgyvendinimo aprašas.
	9. Kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

1. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), pavasario (Velykų) ir vasaros atostogos. Į atostogų trukmę neįskaičiuojamos švenčių dienos.
2. Mokslo metų ugdymo trukmė apibrėžiama ugdymo dienų skaičiumi.
3. Ugdymo proceso organizavimas 2023–2024 mokslo metais:
	1. mokslo metų ir ugdymo proceso pradžia – 2023 m. rugsėjo 1 d.;
	2. ugdymo proceso trukmė 1–4 klasių mokiniams – 175 d., 5–8 klasių mokiniams – 185 ugdymo dienos.
	3. ugdymo procesas 1-4 klasių mokiniams prasideda 2023 m. rugsėjo 1 d., baigiasi 2024 m. birželio 11 d.
	4. ugdymo procesas 5-8 klasių mokiniams prasideda 2023 m. rugsėjo 1 d., baigiasi 2024 m. birželio 26 d.
	5. skiriamos atostogos:

|  |  |
| --- | --- |
| Rudens atostogos | 2023 m. spalio 30 d. – lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – vasario 23 d. |
| Pavasario (Velykų) atostogos | 2024 m. balandžio 2 d. – balandžio 5 d. |

1. Progimnazijos mokslo metų ugdymo procesas skirstomas į trumpesnės trukmės periodus – pusmečius:
	1. pirmasis pusmetis 1-4 ir 5-8 klasių mokiniams prasideda 2023 m. rugsėjo 1 d. ir baigiasi 2024 m. sausio 31 d.;
	2. antrasis pusmetis 1-4 klasių mokiniams prasideda 2023 m. vasario 1 d. ir baigiasi 2023 m. birželio 11 d., o 5-8 klasių mokiniams prasideda 2023 m. vasario 1 d. ir baigiasi 2023 m. birželio 26 d.;
	3. pasibaigus numatytam ugdymo procesui, skiriamos vasaros atostogos, kurios trunka nuo ugdymo proceso pabaigos iki kitų mokslo metų ugdymo proceso pradžios;
	4. progimnazija, suderinusi su savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu savivaldybės administracijos direktoriumi (savivaldybės mokyklos – biudžetinės įstaigos), dalyvių susirinkimu (savininku) (valstybinės, savivaldybės mokyklos – viešosios įstaigos ir nevalstybinės mokyklos), gali keisti atostogų laiką, bet ne trukmę, pasirinkti mokslo metų pradžios datą pagal Bendrųjų ugdymo planų 8 ir 9 punktuose pateiktas datas.
	5. neformaliojo vaikų švietimo programos per mokinių atostogas progimnazijoje nėra vykdomos.
2. Progimnazijos ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.) reglamentuojama Bendrųjų ugdymo planų 7 priede.

**ANTRASIS SKIRSNIS**

**PROGIMNAZIJOS UGDYMO PLANO RENGIMAS**

1. Rengiant progimnazijos ugdymo planą vadovaujamasi 2023–2024 ir 2024–2025 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2023 m. balandžio 24 d. įsakymu Nr. V-58, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais.
2. Progimnazija, rengdama Progimnazijos ugdymo planą, vadovaujasi Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „ Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7, klasėse; Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8, klasėse įsakymais, bei remiasi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo procese informacija, progimnazijos įsivertinimo ir išorės vertinimo duomenimis.
3. Progimnazijos ugdymo planą parengė 2023 m. gegužės 5 d. direktoriaus įsakymu Nr.V-15-(1.2). sudaryta darbo grupė, į kurią bendradarbiavimo pagrindais įtraukti mokytojai, progimnazijos administracija, progimnazijos Vaiko gerovės komisijos ir tėvų atstovai. Grupės darbui vadovauja direktoriaus pavaduotoja ugdymui Rita Barysienė.
4. Progimnazijos ugdymo planas rengiamas 2023-2024 mokslo metams vadovaujantis Bendrųjų ugdymo planų nuostatomis. Progimnazijos ugdymo plano rengimas grindžiamas demokratiškumo, prieinamumo, bendradarbiavimo principais, įtraukiant mokytojus, mokinius, tėvus (globėjus, rūpintojus).
5. Rengiant progimnazijos ugdymo planą, priimti progimnazijos ugdymo turiniui įgyvendinti aktualūs susitarimai dėl:
	1. **progimnazijos ugdymo plano tikslų, nuostatų, principų:** gerinti ugdymosi rezultatus ir mažinti mokinių pasiekimų skirtumus; didinti švietimo įtrauktį ir prieinamumą, užtikrinti saugią aplinką kiekvienam asmeniui, stiprinti tautinį ir pilietinį tapatumą, didinti kultūros skvarbą ir bendruomenės kūrybingumą. Vykdyti žalingų įpročių prevencinį ugdymą, švietimo bendruomenės tautinį, patriotinį, pilietinį ugdymą, karjeros ir verslumo kompetencijų gilinimą;
	2. atsižvelgiant į progimnazijos kontekstą ir mokinių amžiaus grupes, sąlygas ugdymo procesui organizuoti, **yra paruoštas ugdymo proceso organizavimo kalendorius**, kuriame suplanuotos ugdymo veiklos pagal laiką;

**SVARBIAUSIŲ PLANUOJAMŲ UGDYMO VEIKLŲ KALENDORIUS**

**2023-2024 M.M**.

|  |  |  |  |
| --- | --- | --- | --- |
| Eil. Nr. | Veiklos pavadinimas | Vykdymo data | Atsakingi asmenys |
| 1. | Mokslo metų pradžios šventė | 2023-09-01 | Progimnazijos bendruomenė |
| 2. | Europos kalbų diena | 2023 m. rugsėjo mėn. | Loreta BlaževičienėStasė Antanaitienė |
| 3. | Respublikinis projektas, sporto savaitei paminėti ,,#BEACTIVE“ (,,Mes šokam“) | 2023 m. rugsėjo mėn. | Dalia Romanova |
| 4. | Rudenėlio šventė ,,Rudenėlis lapais atkeliavo“ | 2023 m. spalio mėn. | Visos pradinių klasių mokytojos |
| 5. | Respublikinis internetinis projektas ,,Let‘s create a story“ | 2023 m. spalio mėn. | Loreta Blaževičienė |
| 6. | Nordplus Junior projekto ,,Gamta, kaip mokymosi aplinka“ mokytojų ir mokinių mobilumas Estijoje | 2023 m. spalio mėn. | Loreta Blaževičienė |
| 7. | STEAM diena ,,Stebėk, tyrinėk, eksperimentuok, atrask, mąstyk“ | 2023 m.lapkričio mėn.  | Gamtos ir tiksliųjų mokslų metodinė grupė |
| 8. | Nacionalinė aplinkosaugos olimpiada | 2023 m.lapkričio mėn | Aida Raubūnienė |
| 9. | Tolerancijos diena | 2023-11-16 | Rima Pėstininkienė |
| 10. | Nordplus Junior projekto ,,Pastebėk gera“ mokytojų ir mokinių mobilumas Lietuvoje | 2023 m. lapkričio mėn. | Loreta Blaževičienė |
| 11. | Integruota diena ,,Iš dzūkų tarmės lobyno“ | 2023 m. lapkričio mėn | Visos metodinės grupės |
| 12. | Jaunųjų matematikų olimpiados I-asis etapas | 2023 m. gruodžio mėn. | Rita Barysienė |
| 13. | Adventinė popietė PUG ir pradinių klasių mokiniams | 2023 m. gruodžio mėn. | Dalia Romanova,Irina Levendauskienė,pradinių klasių mokytojos |
| 14. | Biologijos olimpiados I-asis etapas 5-8 klasių mokiniams | 2023 m. gruodžio mėn. | Aida Raubūnienė |
| 15. | Etnokultūrinis projektas ,,Kalėdiniai stebuklai“ ir kalėdinis karnavalas | 2023-12-22 | Fizinio ugdymo, menų, dorinio ugdymo ir technologijų metodinė grupė |
| 16. | Kalėdiniai renginiai, išvykos, ekskursijos, edukacijos ,,Kas Kalėdų Senelio maiše?“ | 2023 m. gruodžio mėn. | Visos pradinių klasių mokytojos |
| 17. | Pilietiškumo ugdymo projektas ,,Atmintis gyva, nes liudija“ | 2024-01-12 | Rima Pėstininkienė |
| 18. | Meninio skaitymo konkurso I-asis etapas 5-8 klasių mokiniams | 2024 m. sausio mėn. | Kristina Krisiulevičienė |
| 19. | Biologijos olimpiados II-asis etapas 5-8 klasių mokiniams | 2024 m. sausio mėn. | Aida Raubūnienė |
| 20. | STEAM olimpiados I-asis etapas 5-8 klasių mokiniams | 2024 m. sausio mėn | Aida Raubūnienė |
| 21. | ,,Švęskime laisvę“ (Vasario 16-oji) | 2024 m. vasario mėn. | Svetlana Rudavičienė,Kristina Krisiulevičienė,Loreta Blaževičienė |
| 22. | Tautinio ugdymo projektas ,,Lietuvos šalelėj“ | 2024-02-10 | Visos pradinių klasių mokytojos |
| 23. | Saugaus interneto diena | 2024 m. vasario mėn. | Kristina Paičienė |
| 24. | STEAM olimpiados II-asis etapas 5-8 klasių mokiniams | 2024 m. vasario mėn. | Aida Raubūnienė |
| 25. | Lietuvių kalbos dienų renginiai (vasario 16 d. – kovo 11 d.) | 2024 m. vasario-kovo mėn. | Kristina Krisiulevičienė |
| 26. | Užgavėnės | 2024-02-13 | Svetlana Rudavičienė |
| 27. | Finansinio raštingumo projektas ,,Kaziuko mugė“ | 2024-03-01 | Rasa Urbanavičienė,Laima Karkauskienė,Irina Levendauskienė,Dalia Romanova |
| 28. | Patriotinės dainos festivalis, skirtas Kovo 11-ajai paminėti | 2024-03-08 | Irina Levendauskienė |
| 29. | Pilietiškumo projektas ,,Gyvasis tautos žiedas“ | 2024-03-08 | Rima Pėstininkienė |
| 30. | Sąmoningumo didinimo veiklos mėnesiui be patyčių | 2024 m. kovo mėn. | Vilija Zenkevičienė |
| 31. | Matematikos dienos, skirtos skaičiui PI, paminėjimas | 2024-03-14 | Rita Barysienė |
| 32. | Projektas Žemės dienai paminėti ,,Saugokime ir atkurkime mūsų Žemę“ | 2024 m. kovo mėn | Aida Raubūnienė,Vaida Bielevičienė |
| 33. | KITA FORMA. Žemės dienai skirtas protmūšis ,,Galim daugiau ir geriau“ | 2024 m. kovo mėn | Aida Raubūnienė,Vilma Cikanavičienė |
| 34. | Pasaulinė poezijos diena | 2024 m. kovo mėn | Kristina Krisiulevičienė,Loreta Blaževičienė,Stasė Antanaitienė |
| 35. | Sveikatos fiesta | 2024 m. balandžio mėn. | Reda Ledžienė |
| 36. | Respublikinis projektas ,,Mes šokam“ | 2024 m. balandžio mėn. | Dalia Romanova |
| 37. | Tarptautinė šokio diena | 2024 m. balandžio mėn. | Dalia Romanova |
| 38. | Protmūšis ,,Žalioji odisėja“ | 2024 m. balandžio mėn. | Aida Raubūnienė |
| 39. | Nordplus Junior projekto ,,Gamta, kaip mokymosi aplinka“ mokytojų ir mokinių mobilumas Latvijoje | 2024 m. balandžio mėn. | Loreta Blaževičienė |
| 40. | Gamtamokslinis projektas ,,Gamtos knyga“ | 2024 m. balandžio mėn. | Vilma Steniukynienė,Violeta Narvičienė |
| 41. | Integruota diena ,,Aš – Europos pilietis“ | 2024 m. gegužės mėn. | Visos metodinės grupės |
| 42. | Edukacijų, muziejų, ekskursijų diena ,,Keliauk su draugu“ | 2024 m. gegužės mėn | Visos pradinių klasių mokytojos |
| 43. | Projektas ,,Įmink, atrask, pristatyk“ | 2024 m. birželio mėn. | Fizinio ugdymo, menų, dorinio ugdymo ir technologijų metodinė grupė |
| 44. | Socialinės veiklos ir savanorystės diena | 2024 m. birželio mėn. | Pagalbos mokiniui metodinė grupė |
| 45.  | Edukacinių išvykų diena ,,Pamatyk ir sužinok“ | 2024 m.birželio mėn. | Klasių auklėtojos |
| 46. | Mokyklos bendruomenės diena | 2024 m.birželio mėn | Progimnazijos bendruomenė |

* 1. **ugdymo turinys planavimo**, vadovaujantis Alytaus Piliakalnio progimnazijos ugdymo turinio planavimo tvarkos aprašu, stebėseną vykdo progimnazijos direktorius; dėmesys skiriamas stebėsenai užtikrinti bei sprendimų priėmimui ugdymo procesui organizuoti, kad būtų sklandžiai įgyvendintos atnaujintos pradinio, pagrindinio ugdymo programos.
	2. **ugdymo turinio integravimo nuostatų: kokias programas, kokius dalykus planuojama integruoti ir pan.**
		1. mokytojas, į kurio mokomąjį dalyką yra integruojama kita programa, jos dalis, tai fiksuoja ilgalaikio plano skiltyje „Integracija“ (nurodo integruojamų dalykų temas), skiltyje „Pastabos“ (nurodo integruotas pamokas, ugdomuosius projektus) ir TAMO dienyne, klasių auklėtojai – veiklos planuose;
		2. progimnazija, siekdama optimizuoti mokinių mokymosi krūvius, į ugdymo turinį integruoja kelių dalykų turinio temas ar problemas;
		3. visų dalykų mokytojai integruoja lyginėms klasėms „Mokėjimo mokytis“ integruojamą programą. Vadovaudamiesi leidinio „Mokėjimo mokytis kompetencijos vertinimas“ rekomendacijomis veda praktinius užsiėmimus per klasių valandėles‘;
		4. etninė kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651, integruojama į dorinio ugdymo, lietuvių kalbos ir literatūros, istorijos, gamtos mokslų, meninio ugdymo, technologijų ir fizinio ugdymo pamokas;
		5. sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941, įgyvendinama derinant integracinius dalykų ryšius formaliame ir neformaliame švietime lyginėse klasėse. Progimnazijoje paskirtas asmuo, atsakingas už Programos įgyvendinimo koordinavimą. Bendradarbiaujama su pagalbos mokiniui specialistais, įtraukiant progimnazijos visuomenės sveikatos priežiūros specialistą, dalykų mokytojus, klasių auklėtojus ir atitinkamų sričių sveikatos priežiūros įstaigų specialistus į sveikatinimo, lytiškumo ugdymo ir rengimo šeimai veiklas;
		6. Sveikatos ir lytiškumo ugdymo bei rengimo šeimai bendrųjų programų temos įrašomos į dalyko, į kurį integruojama, ilgalaikį planą;
		7. 6 ir 8 klasėse 0,5 val. per savaitę skiriama Žmogaus saugai;
		8. 5 ir 7 klasėse 1 val. skiriama Gyvenimo įgūdžių programai;
		9. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 ,,Dėl Ugdymo karjerai programos patvirtinimo“, integruojama į mokomuosius dalykus, klasių auklėtojų veiklą, kultūrinei, meninei, pažintinei, prevencinei, kūrybinei veiklai skirtų dienų ugdomąją veiklą, neformalųjį ugdymą.
		10. vedamos integruotos įvairių dalykų pamokos pagal atskirą planą. Bus organizuojamos 2 integruotų pamokų dienos ,,Iš dzūkų tarmės lobyno“ ir ,,Aš – Europos pilietis“.
	3. **mokinių pažangos ir pasiekimų vertinimo:**
		1. mokinių pažangos ir pasiekimų vertinimas yra progimnazijos ugdymo turinio dalis, atitinkanti keliamus ugdymo tikslus ir ugdymo proceso organizavimą. Vertinant mokinių pažangą ir pasiekimus vadovaujamasi teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą; Ugdymo programų aprašais ir Alytaus Piliakalnio progimnazijos mokinių pažangos ir pasiekimų vertinimo tvarkos aprašu, patvirtintu direktoriaus 2018 m. lapkričio 30 d. įsakymu Nr. V-51;
		2. pagrindinio ugdymo programoje daugiau dėmesio skiriama mokytis padedančiam formuojamajam vertinimui, t.y. mokinio mokymosi stebėjimui, laiku teikiamam atsakui (grįžtamajam ryšiui) ir ugdymo turinio pritaikymui. Diagnostinis vertinimas turi padėti nustatyti mokinio pasiekimus ir pažangą tam tikro mokymosi etapo pradžioje ir pabaigoje, kad būtų galima numatyti tolesnio mokymosi žingsnius, suteikti mokymosi pagalbą sunkumams įveikti.
		3. progimnazija, siekdama padėti kiekvienam mokiniui pagal galias pasiekti aukštesnius ugdymo(si) rezultatus: pritaiko mokymą pagal mokinio gebėjimus, kad jis galėtų siekti aukštesnių rezultatų; užtikrina mokinių pažangos ir pasiekimų vertinimo būdų ir formų dermę progimnazijoje (ypač mokytojams, dirbantiems su ta pačia klase), remiasi vertinimo metu sukaupta informacija;
		4. informuoja mokinių tėvus (globėjus, rūpintojus) apie mokinių mokymosi pažangą ir pasiekimus, vadovaudamasi Lietuvos Respublikos asmens duomenų teisinės apsaugos įstatymu ir progimnazijos nustatyta tvarka, prireikus koreguoja mokinio individualų ugdymo planą. Kartu su mokinių tėvais (globėjais, rūpintojais) aptaria mokinių daromą pažangą, mokymosi pasiekimus ir numato, kaip juos gerinti ir pritaikyti turinį;
		5. mokinių pasiekimai, mokantis dailės, muzikos, kūno kultūros, technologijų, vertinami balais, taikant 10 balų vertinimo sistemą;
		6. mokinių pasiekimai, mokantis dorinio ugdymo, vertinami įrašais „įskaityta“ (įsk.), „neįskaityta“, (neįsk.);
		7. mokinių pasiekimai, mokantis dalykų modulių, vertinami balais, taikant 10 balų vertinimo sistemą, jie įskaitomi į atitinkamo dalyko programos pasiekimų įvertinimą;
		8. mokinių pasiekimai, mokantis žmogaus saugos, gyvenimo įgūdžių programos vertinami įrašais „įskaityta“ (įsk.), „neįskaityta“, (neįsk.).
	4. **neformaliojo vaikų švietimo veiklos organizavimo:** pasiūlos, galimybės rinktis ir organizavimo būdų; minimalaus grupės dydžio neformaliojo vaikų švietimo veikloms:
		1. neformaliojo vaikų švietimo veikla yra skirta meninę, sporto ar kitą veiklą pasirinkusių mokinių asmeninėms, socialinėms, edukacinėms kompetencijoms ugdyti. Kai kurios programos gali būti rengiamos ir siūlomos derinant Bendrosios programos dalykų programų ir neformaliojo švietimo turinį, kurios padeda gerinti mokinių pasiekimus, tobulinti bendrąsias kompetencijas; neformaliojo vaikų švietimas progimnazijoje organizuojamas ir įgyvendinamas vadovaujantis Alytaus Piliakalnio progimnazijos neformaliojo vaikų švietimo organizavimo tvarkos aprašu;
		2. progimnazija kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, prireikus juos tikslina mokslo metų pradžioje ir siūlo mokiniams rinktis neformaliojo švietimo programas;
		3. mokytojai rašo pasirinkto būrelio programą, kurioje nurodo valandų skaičių per metus,būrelio paskirtį, tikslus ir uždavinius, ugdymo priemones ir įrangą, veiklų turinį, integracinius ryšius, numato veiklos rezultatus, sėkmės kriterijus. Užsiėmimai vyksta po pamokų. Būrelius lanko iš visų klasių, pasirinkę vieną ar kitą programą, mokiniai;
		4. neformalusis vaikų švietimas neprivalomas ir laisvai pasirenkamas;
		5. neformaliojo vaikų švietimo užsiėmimai ir jų laikas surašomi į neformaliojo švietimo tvarkaraštį;
		6. neformaliojo švietimo veikla registruojama TAMO dienyne;
		7. minimalus mokinių skaičius neformaliojo švietimo grupėje – 8 mokiniai;
		8. Neformaliojo vaikų švietimo programos vykdomos nuo rugsėjo 1 d. iki mokslo metų pabaigos;
		9. 1–4 klasių neformalusis švietimas:

|  |  |  |  |
| --- | --- | --- | --- |
| Eil. Nr. | Programos pavadinimas | Valandų skaičius | Mokytojo vardas, pavardė |
| 1. | Šokių kolektyvas ,,Dalija“ | 2 | Dalia Romanova |
| 2. | Dailės pradžiamokslis | 1 | Rasa Urbanavičienė |
| 3. | Pradinių klasių dainavimo studija | 2 | Irina Levendauskienė |
| 4. | Robotikos būrelis ,,Jaunieji išradėjai“ | 1 | Povilas Šaulys |
| 5. | Sporto būrelis „Judrieji ir sportiniai žaidimai“ | 1 | Laima Karkauskienė |
| 6. | Etnokultūrinis būrelis ,,Saulės ratas“ | 1 | Dalia Romanova |
| 7.  | Floristikos būrelis | 1 | Rasa Urbanavičienė |
| 8. | Futbolo būrelis | 2 | Vidutis Šurskas |
| 9.  | Skaitymo būrelis | 1 | Lina Klebauskienė |
| Iš viso : | 12 |  |

* + 1. 5–8 klasių neformalusis švietimas:

|  |  |  |  |  |
| --- | --- | --- | --- | --- |
| Eil. Nr. | Būrelio pavadinimas | Valandos | Klasė | Vadovo vardas pavardė |
| 1. | Šokių kolektyvas ,,Dalija“ | 2 | 5-8 | Dalia Romanova |
| 2. | Judrieji ir sportiniai žaidimai | 1 | 5-8 | Vidutis Šurskas |
| 3. | Jaunieji šauliai | 1 | 5-8 | Reda Ledžienė |
| 4. | Robotikos būrelis ,,Mąstyk, konstruok, važiuok“ | 1 | 5-8 | Povilas Šaulys |
| 5. | Prancūzų kalba | 1 |  6-8 | Loreta Blaževičienė |
| 6. | Fotografijos būrelis | 1 | 5-8 | Vilma Cikanavičienė |
|  | Iš viso: | 7 |  |  |

* 1. **laikinųjų grupių sudarymo principų ir jų dydžio**:
		1. Klasės dalijamos į grupes užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą, ne mažiau kaip 21 mokinys – pagal pagrindinio ugdymo programas; doriniam ugdymui, jeigu tos pačios klasės mokiniai yra pasirinkę ir tikybą, ir etiką; informatikos ar informacinių technologijų, technologijų dalykams mokyti, atsižvelgiant į darbo vietų kabinetuose:
			1. 5-8 klasėje per dorinio ugdymo pamokas; 3 kl. per anglų kalbos pamokas; 8 kl. per anglų kalbos, rusų kalbos, informacinių technologijų, technologijų pamokas;
		2. Laikinosios grupės sudaromos:
			1. 5-8 klasių mokiniams lietuvių kalbos, geografijos, chemijos, fizikos, istorijos ir matematikos konsultacijoms vykdyti. Jose mokinių skaičius gali keistis;
			2. 1-4 kl. mokiniams mokytis etikos;
			3. 7-8 klasių dorinio ugdymo (etikos);
			4. 5-6 klasių dorinio ugdymo (tikybos);
			5. 7- 8 klasių dorinio ugdymo (tikybos).
			6. 5-6 klasių dorinio ugdymo (etikos);
			7. minimalus mokinių skaičius laikinoje grupėje – 10.
	2. **dalykų mokymo intensyvinimo**;
		1. 8 klasėje kartą per savaitę skiriamos dvi (viena po kitos) fizikos ir chemijos pamokos;
		2. 5-8 klasėse kartą per savaitę skiriamos dvi (viena po kitos) technologijų, lietuvių kalbos, matematikos pamokos.
	3. **dėl mokinių mokymosi krūvių reguliavimo**:
		1. progimnazija vykdo mokinių mokymosi krūvio stebėseną, užtikrina, kad mokymosi krūvis atitiktų teisės aktų reikalavimus ir reguliuoja mokinių mokymosi krūvius:
		2. mokinių mokymosi krūvio reguliavimo priemonės:
			1. atostogų laikotarpiu mokiniams namų darbai neskiriami;
			2. 5-osios klasės mokiniams bei naujai atvykusiems mokiniams skiriamas vieno mėnesio adaptacinis laikotarpis, grįžusiems po ligos – vienos savaitės adaptacinis laikotarpis. Šiuo laikotarpiu mokinių žinios vertinamos formuojamuoju vertinimu, neskiriami kontroliniai darbai;
			3. rugsėjo 1-10 dienomis visiems mokiniams taikomas formuojamasis vertinimas;
			4. kontrolinių užduočių atlikimo laiką atskiros klasės mokiniams joje dirbantys mokytojai derina tarpusavyje, užpildydami kontrolinių darbų reguliavimo grafiką elektroniniame dienyne;
			5. mokiniams per dieną negali būti skiriamas daugiau kaip vienas kontrolinis darbas. Apie kontrolinį darbą mokiniai ir jų tėvai (globėjai) informuojami ne vėliau kaip prieš savaitę; po atostogų ar šventinių dienų kontroliniai darbai neskiriami;
			6. kontrolinio darbo užduotys parenkamos įvairios, kad kiekvienas mokinys galėtų atlikti nors kelias paprastesnes ir gauti teigiamą įvertinimą. Rekomenduojama užduotis pateikti taip, kad būtų nurodytas kiekvienos užduoties ar klausimo įvertinimas balais;
			7. paskutinę pusmečio savaitę kontroliniai darbai nerašomi;
			8. kontroliniai darbai nerašomi dorinio ugdymo, technologijų, fizinio ugdymo, žmogaus saugos;
			9. mokiniams per dieną negali būti daugiau kaip 7 pamokos;
			10. mokiniui mokymosi krūvis per savaitę paskirstomas proporcingai. Penktadienį organizuojama mažiau pamokų nei kitomis savaitės dienomis;
			11. 5-8 klasėse skirtas minimalus pamokų skaičius.
		3. progimnazijos mokytojų tarybos posėdyje priimamas sprendimas dėl mokinio atleidimo nuo pamokų lankymo tų dalykų, kurių jis mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas), bei kitais galimais atvejais, kai mokinys yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas:
			1. mokinių tėvai (globėjai) progimnazijos direktoriui turi pateikti prašymą dėl mokinio atleidimo nuo privalomų pamokų ir pažymą iš įstaigos, kurią mokinys lanko;
			2. mokinių tėvų (globėjų) prašymui turi pritarti dalyko mokytojas, klasės auklėtojas, mokytojų taryba; mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį iš dalies ar visiškai, mokytojas siūlo mokyklos vadovui atleisti mokinį nuo dalyko dalies ar visų pamokų lankymo;
			3. progimnazijos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymus ir pasiekimų vertinimo būdus. Progimnazija priima sprendimą dėl menų, fizinio ugdymo ar kitų dalykų vertinimų, gautų mokantis pagal formalųjį švietimą papildančias programas, įskaitymo ir konvertavimo į atitinkamo dalyko pažymius pagal dešimtbalę vertinimo skalę ar lygį (pradinio ugdymo procese).
			4. Progimnazija gali priimti sprendimus dėl ugdymo laiko įskaitymo mokiniui, kai jis atstovauja mokyklai varžybose, konkursuose, olimpiadose per atostogas, savaitgalio ar švenčių dienomis. Tos dienos įskaitomos į mokinio ugdymosi dienų skaičių. Mokinio prašymu jo poilsio dienos gali būti nukeliamos į artimiausias darbo dienas. Progimnazija taip pat gali suteikti laisvą nuo pamokų laiką pasiruošti dalyvauti ir dalyvaujant šalies ir tarptautinėse olimpiadose, varžybose. Šis laikas yra įskaitomas į mokinio ugdymosi dienų skaičių.
			5. Mokinys, atleistas nuo dalyko dalies ar visų pamokų lankymo, jų metu gali užsiimti kita ugdomąja veikla ar mokytis savarankiškai arba pagal individualų ugdymo planą dalyvauti kitose pamokose / veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys progimnazijos sprendimu į mokyklą gali atvykti vėliau arba išvykti anksčiau. Apie tai progimnazija informuoja mokinio tėvus (globėjus, rūpintojus) . Mokinio saugumą užtikrina jo tėvai (globėjai), apie tai įsipareigodami prašyme direktoriui, jeigu pamoka pirma arba paskutinė;
		4. Mokykla užtikrina, kad užduotys, kurios skiriamos atlikti namuose:
			1. atitiktų mokinio galias;
			2. būtų tikslingos ir naudingos tolesniam mokinio mokymui ir mokymuisi, padėtų siekti numatytų mokymosi tikslų;
			3. nebūtų skiriamos atostogoms;
	4. **mokymosi sąlygų sudarymo mokiniams mokytis ne tik klasėje, bet ir įvairiose aplinkose; mokymo ir mokymosi išteklių panaudojimo:**
		1. atsižvelgiant į keliamus ugdymo tikslus, naudojamos progimnazijos erdvės (klasės, aktų ir sporto salės, skaitykla, progimnazijos fojė); progimnazijos teritorijos erdvės (sporto aikštynas, žaliosios erdvės, pavėsinė); ugdomoji veikla vykdoma Alytaus miesto bei šalies muziejuose, mokslo įstaigose, įmonėse, nacionaliniuose parkuose;
		2. Ugdymo procesas gali būti organizuojamas ne tik progimnazijoje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus, todėl kiekvienos 1-8 klasės mokiniams per mokslo metus ne mažiau 5 dienų ugdymas turi būti organizuotas ne progimnazijos aplinkoje;
		3. pamokų tvarkaraštis ugdymo procesui organizuoti ne mokykloje lanksčiai keičiamas;
		4. progimnazijos mokytojams, sudarytos galimybės dirbti inovatyviai, naudojant šiuolaikines technologijas, padedančias mokiniams įgyti šiuolaikinėje besikeičiančioje visuomenėje būtinų kompetencijų: visuose mokomuosiuose kabinetuose yra sukurtos kompiuterizuotos mokytojų darbo vietos su interneto prieiga, yra 22 multimedijos projektoriai, 4 interaktyvios Smart lentos, 2 interaktyvūs ekranai Smart GX su naujausia programine įranga „Notebook; hibridiniam mokymui 2 robotai „Swiwl“, 8 grafinės planšetės, 2 dokumentų kameros, 54 planšetiniai kompiuteriai; IT klasė, interaktyvi klasė pradinių klasių mokiniams, kurioje yra Smart lenta ir 20 planšečių. Naudojamasi elektroninio pašto paslaugomis, mokinių ir mokytojų duomenų bazėmis, NEC sistema KELTAS, Progimnazija dalyvauja projekte „Informatika pradiniame ugdyme”, programoje „Teachers Lead Tech“ – veiklos integruojamos į ugdymo procesą. Taip pat progimnazija dalyvauja ES projektuose „Saugios elektroninės erdvės vaikams kūrimas“.
1. 2023 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. bendruosiuose ugdymo planuose dalykui numatytų metinių pamokų. Likusias pamokas mokytojas užpildo pasirinktu mokymosi turiniu, skiria laiko mokinių žinioms ir gebėjimams įtvirtinti, bendrųjų programų skirtumams likviduoti, tarpdalykiniams projektams ar integruotoms pamokoms.
2. Progimnazija, siekdama užtikrinti įgyvendinamų ugdymo programų tęstinumą, nuoseklumą, perimamumą bendradarbiauja su Alytaus miesto bendrojo ugdymo mokyklomis bei neformaliojo vaikų švietimo įstaigomis:
	1. progimnazija pasirašiusi bendradarbiavimo sutartis ugdymo turinio įgyvendinimo, bendrųjų kompetencijų ugdymo, profesinio informavimo, rėmimo srityse su Alytaus lopšeliu-darželiu „Nykštukas“, Alytaus kolegija, banku „Šiaulių bankas“, Alytaus profesinio rengimo centru, Alytaus kraštotyros muziejumi, Alytaus muzikos mokykla, Alytaus dailės mokykla, Alytaus Jaunimo centru, Alytaus tautinių mažumų kultūros centru, Vilniaus lietuvių namais, Alytaus kolegijos Alytaus švietimo darbuotojų tobulinimo padaliniu, Alytaus miesto paslaugų centru, VšĮ Žaliosios politikos institutu, Lietuvos mokinių neformaliojo švietimo centru, VšĮ „Jotvingių vaikai“.
3. Progimnazijos ugdymo planą progimnazijos direktorius tvirtina iki 2023 m. rugpjūčio 31 d., suderinęs su progimnazijos taryba ir Alytaus miesto savivaldybės administracijos įgaliotu asmeniu.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

1. Bendruosiuose ugdymo planuose nustatytas ugdymo procesui skirtas laikas per mokslo metus progimnazijoje yra suskirstomas į pusmečius.
2. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos normos.
3. Ugdymo savaitė yra 5 darbo dienų mokymosi periodas, cikliškai besikartojantis ugdymo procese.
	1. 2023-2024 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min..
4. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Progimnazijos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius. Tvarkaraštyje yra numatomos ir dvi iš eilės viena po kitos to paties dalyko organizuojamas pamokas, nepaliekami pamokos laiko tarpai tarp pamokų. Nepertraukiamo mokymosi laikas nustatomas vadovaujantis Higienos norma.
5. Progimnazija sudaro galimybes mokiniams kiekvieną dieną – prieš pamokas ar tarp pamokų – 20 min. užsiimti fiziškai aktyvia veikla.
6. Progimnazija užtikrina, kad per mokslo metus ugdymo procese būtų organizuojamas Bendruosiuose ugdymo planuose nustatytas pamokų skaičius. Pamokų, organizuojamų per savaitę, skaičius gali būti mažesnis ir (ar) didesnis, nei numatytas Bendruosiuose ugdymo planuose, tačiau metinių pamokų skaičius negali būti mažesnis.
7. **Švietimo pagalbos teikimas:**
	1. ugdymo procese nuolat stebima mokinio daroma individuali pažanga ir pasiekimai. Mokiniui suteikiama savalaikė mokymosi pagalba, kad mokinys galėtų likviduoti mokymosi spragas, jų negilindamas, arba, kad mokinys, turintis išskirtinių gabumų, galėtų pagerinti savo mokymosi pasiekimus;
	2. mokiniams, turintiems mokymosi sunkumų, sudarytos sąlygas konsultuotis mokinių grupėje arba individualiai konsultacinėse pagrindinių dalykų pamokose arba trumpiau nei pamoka trunkančiose konsultacijose;
	3. numatomos priemonės ir būdai mokinių pasiekimams gerinti; mokymosi pagalbos teikimo mokiniams, turintiems žemus mokymosi pasiekimus:
		1. 1-4 klasėse 0,5 val. skiriama konsultacijoms, turintiems mokymosi sunkumų bei atsiradusiems mokymosi praradimams dėl ligos;
		2. 1-4 klasėse 0,5 val. skiriama mokinių informatinio mąstymo, šiuolaikinių technologijų naudojimo, saugaus ir atsakingo elgesio skaitmeninėje aplinkoje ugdymui ir gyvenimo įgūdžių bei etnokultūros ugdymui.
		3. 5-8 klasių mokiniams 1 val. skiriama lietuvių kalbos konsultacijoms, 1 val. matematikos konsultacijoms, 0,5 val. – istorijos konsultacijoms, 0,5 val. – chemijos konsultacijoms, 0,5 val. – fizikos konsultacijoms, 0,5 val. geografijos konsultacijoms.
	4. ilgalaikės konsultacijos, kurių trukmė lygi pamokos trukmei ir kurios teikiamos visus mokslo metus bei įskaitomos į mokinio mokymosi krūvį. Trumpalaikės konsultacijos, trunkančios trumpiau nei pamoką arba trumpesnį laikotarpį (pvz., savaitę, mėnesį), neįskaitomos į mokinio mokymosi krūvį.
8. švietimo pagalbą teikia progimnazijos administracija, socialinis pedagogas, specialusis pedagogas, logopedas, dalykų mokytojai, klasių auklėtojai, mokytojo padėjėjai;
9. pagalbą mokiniui teikia progimnazijos Vaiko gerovės komisija
10. psichologinę pagalbą teikia Alytaus miesto Pedagoginės psichologinės tarnybos darbuotojai.
11. **Sprendimai mokymui diferencijuoti ir mokymuisi individualizuoti:** ugdymo diferencijavimas – tai ugdymo tikslų, uždavinių, mokymo ir mokymosi turinio, metodų, mokymo (si) priemonių, mokymosi aplinkos, vertinimo pritaikymas mokinių skirtybėms. Jo tikslas – sudaryti sąlygas kiekvienam mokiniui sėkmingiau mokytis;
	1. Diferencijavimas taikomas:
		1. mokiniui individualiai;
		2. mokinių grupei toje pačioje klasėje;
		3. tam tikriems tikslams pasiekti (pvz.: pasiekimų skirtumams mažinti, gabumams plėtoti, skirtingoms mokymosi strategijoms įgyvendinti);
		4. tam tikroms veikloms atlikti (projektiniai, tiriamieji mokinių darbai, darbo grupės), kurią galima sudaryti iš mišrių arba panašių polinkių, interesų mokinių.
12. Mokinių perskirstymas ar priskyrimas grupei, nepažeidžiantis jų priklausymo nuolatinės klasės bendruomenei, yra laikinas – tik tam tikro dalyko pamokoms arba tik tam tikroms užduotims atlikti. Dėl pergrupavimo tikslų ir principų tariamasi su mokinių tėvais (globėjais, rūpintojais), jis neturi daryti žalos mokinio savivertei, tolesnio mokymosi galimybėms bei mokinių santykiams klasėje ir progimnazijoje.
13. Progimnazija analizuoja, kaip ugdymo procese įgyvendinamas diferencijavimas, kaip mokiniams sekasi pasiekti dalykų bendrosiose programose numatytų pasiekimų, ir priima sprendimus dėl tolesnio ugdymo diferencijavimo. Priimant sprendimus atsižvelgiama į mokinio mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi uždavinius;
14. dėl mokinio individualaus ugdymo plano sudarymo, kuriamenumatoma, kaip mokymosi turinys pritaikomas mokiniui pagal jo mokymosi galias ir mokymosi poreikius, progimnazija nustatė plano formą ir turinio struktūrą. Individualaus ugdymo planas yra sudaromas mokiniui, kuris:
	1. atvykęs arba grįžęs iš užsienio;
	2. mokomas namie pagal gydytojų konsultacinės komisijos rekomendacijas;
	3. turi specialiųjų ugdymosi poreikių;
	4. mokosi produktyviojo mokymosi būdu;
	5. ypatingų gabumų mokiniui, siekiančiam aukštų mokymosi pasiekimų;
15. Mokiniams, kurie mokosi savarankišku ugdymo proceso būdu, progimnazija teikia konsultacijas. Konsultacijos gali būti pavienės ar grupinės, susidarius didesniam mokinių skaičiui.
16. Konsultacijoms skiriama iki 15 procentų Bendrųjų ugdymo planų 78, 86, 87, 100, 108 punktuose nustatyto metinių arba savaitinių pamokų skaičiaus. Konsultacijos gali būti organizuojamos, įvairiais mokymo proceso organizavimo būdais. Joms organizuoti sudaromas tvarkaraštis.
17. **Mokinių tėvų (globėjų, rūpintojų) ir progimnazijos bendradarbiavimo, informavimo apie progimnazijoje organizuojamą ugdymo procesą, mokymosi pasiekimus, mokymo (si) pagalbos teikimą formos:**
	1. klasių tėvų susirinkimai (ne rečiau kaip 1 kartą per pusmetį);
	2. visuotiniai tėvų susirinkimai;
	3. atvirų durų diena;
	4. individualūs pokalbiai, konsultavimas;
	5. bendri tradiciniai ir kitokie renginiai;
	6. tėvų apklausos ugdymo proceso planavimo, įgyvendinimo, pokyčių inicijavimo klausimais;
	7. informacija elektroniniame dienyne;
	8. dalykų mokytojų, klasių auklėtojų įrašai mokinių elektroniniame dienyne apie mokinių pasiekimus, iškilusias problemas;
	9. vieša informacija apie progimnazijos veiklą progimnazijos interneto svetainėje; regioninėje ir respublikinėje spaudoje.
18. Pradėdama įgyvendinti mokymosi turinį, progimnazija įsipareigoja supažindinti mokinius ir jų tėvus (globėjus, rūpintojus) su dalykų mokymosi turinio pasikeitimais, informuoti apie mokinių pasiekimų vertinimo kaitą:
19. **Socialinės-pilietinės veiklos organizavimas;**
	1. Socialinė-pilietinė veikla yra privaloma, jai skiriama ne mažiau 10 valandų per mokslo metus 6 ir 8 klasėse o 5 ir 7 klasėse – nemažiau kaip 20 valandų. Klasės auklėtojas socialinę-pilietinę veiklą fiksuoja elektroniniame dienyne. Mokiniai savo socialinės-pilietinės veiklos įrodymus kaupia patys pasirinkta forma (klasėse susitarta forma). Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministerijos ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla. Socialinę-pilietinę veiklą mokiniai gali atlikti savarankiškai arba grupelėmis, glaudžiai bendradarbiaudami su asociacijomis, savivaldos institucijomis ir kt.:
		1. mokinys gali pasirinkti ir savarankiškai atlikti socialinę-pilietinę veiklą;
		2. mokinys gali atlikti progimnazijos rekomenduojamą veiklą (ji gali būti vykdoma pažintinės ir kultūrinės veiklos metu arba kitu laiku);
		3. dalyvavimas mokinių savivaldos veikloje, Jaunųjų šaulių organizacijoje;
		4. aplinkosauginė veikla, savanorystės veikla;
		5. dalyvavimas pilietiškumo akcijose, Alytaus miesto renginiuose;
		6. renginių, progimnazijos švenčių organizavimas;
		7. socialinė-pilietinė veikla įrašoma elektroniniame dienyne, skiltyje „Socialinė-pilietinė veikla“;
		8. socialinės-pilietinės veiklos vykdymas aptariamas klasių susirinkimuose aptariant pusmečių rezultatus.
20. Ugdymo procesas progimnazijoje organizuojamas pamokų forma. Pamokos trukmė – 45 min. Progimnazija dalykų programose numatytiems pasiekimams pasiekti skiria minimalų pamokų skaičių.
21. Iškilus nenumatytiems atvejams ar esant būtinybei, progimnazija pasilieka teisę nuspręsti organizuoti daugiau pamokų, nei nustatytas minimalus pamokų skaičius Bendruosiuose ugdymo planuose, nepažeisdama Higienos normos reikalavimų, tačiau neviršijant progimnazijos ugdymo plano kontaktinių valandų skaičiaus Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 nustatytų ugdymui pamokų.
22. Bendruosiuose ugdymo planuose, atsiradus nenumatytiems atvejams, progimnazija ugdymo proceso metu pasirengusi koreguoti progimnazijos ugdymo planą, atsižvelgdama į mokymo lėšas ir išlaikydama minimalų pamokų skaičių dalykų bendrosioms programoms įgyvendinti.

**KETVIRTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

1. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.
2. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.
3. Mokiniui, kuris mokosi namie:
	1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:
		1. 1–3 klasėse skiriama 315 pamokų per mokslo metus (9 pamokos per savaitę);
		2. 4 klasėje skiriama 385 pamokos per mokslo metus (11 pamokų per savaitę);
	2. mokiniui, kuris mokosi namie pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:
		1. 5–6 klasėse skiriamos 444 pamokos per mokslo metus (12 pamokų per savaitę);
	3. 2. 7–8 klasėse skiriama 481 pamoka per mokslo metus (13 pamokų per savaitę);
4. Suderinus su mokinio tėvais (globėjais, rūpintojais) progimnazijos direktoriaus įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.
5. Progimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.
6. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.
7. Mokinys gali būti ugdomas (ugdytis) šeimoje pagal pradinio, pagrindinio ugdymo programą. Progimnazija padeda mokinio tėvams (globėjams, rūpintojams) organizuoti vaikų ugdymą šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**PENKTASIS SKIRSNIS**

**UGDYMO PROCESO ORGANIZAVIMO YPATUMAI 2023–2024 MOKSLO METAIS**

1. 2023–2024 mokslo metais 1, 3, 5, 7 klasėse įgyvendinamos 2022 m. Pradinio, pagrindinio ugdymo bendrosios programos, o 2, 4, 6, 8 klasėse – 2008 m. Pradinio ir pagrindinio bendrosios nustatyta tvarka.
2. Progimnazijos direktorius organizuoja pasirengimą įgyvendinti 2022 m. pradinio ir pagrindinio ugdymo bendrąsias programas ir koordinuoja jų įgyvendinimą.
3. 2022 m. Pradinio, pagrindinio ir vidurinio ugdymo bendrųjų programų įgyvendinimas grindžiamas viso progimnazijos personalo dalyvavimu ir remiasi ciklišku planavimo, įgyvendinimo ir refleksijos principu.
4. Progimnazija užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų ir 2022 m. Pradinio, pagrindinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.
5. Pradėdama įgyvendinti mokymosi turinį, progimnazija supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.
6. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas. Atkreiptinas dėmesys į naujai formuojamas klases, kurias sudaro iš skirtingų mokyklų atvykę mokiniai, kurie gali būti mokęsi pagal skirtingą dalykų mokymosi turinį. Tokiu atveju mokiniams skiriama individuali mokymosi pagalba.
7. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas užpildo mokytojo pasirinktu mokymosi turiniu, skiria laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan. Progimnazijoje susitarta dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje ar gretimose klasėse dirbančiais mokytojais, atsižvelgiant į mokinių mokymosi poreikius.

**ŠEŠTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR KASDIENIU MOKYMO PROCESO ORGANIZAVIMO BŪDU**

1. Progimnazija, organizuodama ugdymo procesą kasdieniu mokymo proceso organizavimo būdu, gali jį derinti su nuotoliniu mokymo proceso organizavimo būdu.
2. Nuotoliniu mokymo proceso organizavimo būdu 5–8 klasių mokiniai gali mokytis iki 10 procentų ugdymo procesui skiriamo laiko per mokslo metus.
3. Progimnazija, planuodama ugdymo procesą organizuoti nuotoliniu mokymo proceso organizavimo būdu, vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ ir Progimnazijoje patvirtintu nuotolinio mokymo aprašu.
4. Mokiniai ir jų tėvai (globėjai, rūpintojai) bus iš anksto informuojami dėl nuotolinio mokymo būdo naudojimo ugdymo procese.
5. Nuotoliniu mokymo proceso organizavimo būdu gali būti organizuojama:
	1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;
	2. konsultacijos, atsižvelgiant į konkrečią situaciją;
	3. kitos progimnazijos organizuojamos veiklos.
6. Progimnazija turi nuotoliniam mokymosi būdui pritaikytas mokymo priemones. Visi nuotoliniu mokymo proceso organizavimo būdu mokyti numatytų klasių mokiniai turi galimybes dalyvauti mokymosi procese.
7. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.
8. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, keičiamas ir pamokų tvarkaraštis. Ugdymo proceso tvarkaraščio keitimai mokiniui, mokinio tėvams (globėjams, rūpintojams) bus žinomi iš anksto.
9. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

**III SKYRIUS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMAS**

1. Pamokų skaičius 2008 m. Pradinio ugdymo bendrosioms programoms ir 2022 m. Pradinio ugdymo programoms įgyvendinti per mokslo metus ir per savaitę:
	1. 2023–2024 mokslo metais:

|  |  |  |  |  |  |
| --- | --- | --- | --- | --- | --- |
| Dalykai  | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas (tikyba arba etika) | 35(1) | 35(1) | 35(1) | 35(1) | 140(4) |
| Lietuvių kalba |  | 245(7) |  | 245(7) | 490 (14)  | 1015(29) |
| Lietuvių kalba ir literatūra | 280(8) |  | 245(7) |  | 525 (15)  |
| Užsienio kalba (anglų) | 0 | 70(2) | 70(2) | 70(2) | 140(4) |
| 210(6) |
| Visuomeninis ugdymas | 35(1) |  | 35(1) |  | 70(2) | 280(8) |
| Gamtos mokslai | 35(1) |  | 35(1) |  | 70(2) |
| Matematika | 140(4) | 175(5) | 175(5) | 175(5) | 665(19) |
| Pasaulio pažinimas | - | 70(2) | - | 70(2) | 140(4) |  |
| Dailė  | 35(1) |  | 35(1) |  | 70(2) | 700(20) |
| Meninis ugdymas (dailė ir technologijos, muzika, šokis) |  | 175(5) |  | 175(5) | 350(10) |
| Technologijos | 35(1) |  | 35(1) |  | 70(2) |
| Muzika | 70(2) |  | 70(2) |  | 140(4) |
| Šokis | 35(1) |  | 35(1) |  | 70(2) |
| Fizinis ugdymas | 105(3) | 105(3) | 105(3) | 105(3) | 420(12) |
| Gyvenimo įgūdžiai | \*\*\* | \*\*\* | \*\*\* | \*\*\* |  |
| Informatika | \*\*\* | \*\*\* | \*\*\* | \*\*\* |  |
| Etninė kultūra | \*\*\* | \*\*\* | \*\*\* | \*\*\* |  |
| Iš viso privalomų pamokų skaičius per metus | 805(23) | 875925) | 875(25) | 875(25) | 3430(98) |
| Pamokos, skiriamos mokinių ugdymo(si) poreikiams tenkinti | 35(1) | 35(1) | 35(1) | 35(1) | 140(4) |
| Neformaliojo švietimo valandos | 140(4) | 140(4) | 280(8) |

\*\*\* - integracija į kitus dalykus ir klasės auklėtojo veiklą.

* 1. Bendrosios programos ugdymo dalykams skiriant ugdymo valandas per savaitę:

|  |  |
| --- | --- |
| Dalykai | Dalyko savaitinių ugdymo valandų skaičius |
| 1a+1b klasė | 2a +2b klasė | 3 klasė | 4 klasė | Pradinio ugdymo programa(1–4 klasės) |
| 1 | 2 | 3 | 4 | 5 | 6 |
| Dorinis ugdymas (tikyba arba etika) | 1+1 | 1+1 | 1 | 1 | 6 |
| Lietuvių kalba |  | 7+7 |  | 7 | 21 |
|  Lietuvių klaba ir literatūra | 8+8 |  | 7 |  | 23 |
| Visuomeninis ugdymas | 1+1 |  | 1 |  | 33 |
| Gamtos mokslai | 1+1 | 1 |
| Užsienio kalba (anglų) | 0+0 | 2+2 | 2 | 2 | 8 |
| Matematika | 4+4 | 5+5 | 5 | 5 | 28 |
| Pasaulio pažinimas |  | 2+2 |  | 2 | 6 |
| Informatika |  | 0,5 | 0,5 | 0,5 | 2 |
| Technologijos | 1+1 |  | 1 |  | 33 |
| Dailė | 1+1 | 1 |
| Dailė ir technologijos  |  | 2+2 |  | 2 | 6 |
| Muzika | 2+2 | 2+2 | 2 | 2 | 12 |
| Šokis | 1+1 | 1+1 | 1 | 1 | 6 |
| Fizinis ugdymas | 3+3 | 3+3 | 3 | 3 | 18 |
| Privalomų ugdymo valandų skaičius mokiniui | 23+23 | 25,5+25,5 | 25,5 | 25,5 | 148 |
| Valandos, skiriamos mokinių ugdymo(si) poreikiams tenkinti | 1+1 | 1+1 | 1 | 1 | 6 |

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

1. Pradinio ugdymo programos dalykų turinio įgyvendinimo ypatumai:
	1. dorinis ugdymas:
		1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;
		2. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;
		3. 2023-2024 m. m. 1-4 klasių mokiniai mokomi katalikų tikybos ir etikos;
	2. pirmosios užsienio kalbos mokymas:
		1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;
		2. progimnazija siūlo tėvams (globėjams, rūpintojams) parinkti mokiniui pirmąją užsienio kalbą – anglų kalbą;
	3. Matematinis ugdymas:
		1. organizuojant matematinį ugdymą, vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rezultatais ir rekomendacijomis, pagal galimybes naudojamasi informacinėmis komunikacinėmis technologijomis, skaitmeninėmis mokomosiomis priemonėmis;
	4. socialinis / visuomeninis ir gamtamokslinis ugdymas:
		1. 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;
		2. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;
		3. progimnazijoje užtikrinta, kad eksperimentiniams ir praktiniams gebėjimams ugdyti yra sudarytos sąlygos mokiniams atlikti eksperimentinę veiklą progimnazijos laboratorijoje ir, esant galimybėms, atlikti eksperimentinę veiklą kitų įstaigų laboratorijose, edukaciniuose centruose, atvirosios prieigos STEAM centre Alytaus kolegijoje;
		4. aktyvinamas mokinių susidomėjimas gamtos mokslais, technologijomis, inžinerija ir matematika, siekiant ugdyti mokinių kūrybiškumo, iniciatyvumo ir verslumo kompetencijas, progimnazijoje įgyvendinama STEAM mokslų strategija;
	5. fizinis ugdymas:
		1. mokiniams sudarytos sąlygos lankyti aktyvaus judėjimo pratybas progimnazijoje: neformalaus ugdymo šokių kolektyvą „Dalija“ (2 val. per savaitę) taip pat sporto būreliui 1 sav. val. ruošiant mokinius tarpmokyklinėms varžyboms.
		2. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos ir kitos fiziniam aktyvinimui skirtos veiklos;
		3. 1-4 klasėse yra skirta 1 savaitinė pamoka šokiui;
		4. progimnazija pripažinta aktyvia mokykla, todėl viena fizinio ugdymo pamoka per savaitę vykdoma lauke, išskyrus tuos atvejus, kai oro temperatūra yra žemesnė negu 8 laipsniai šalčio. (pamoka lauke neorganizuojama oro temperatūrai esant žemesnei negu 8 laipsniai šalčio).
	6. meninis ugdymas (dailė ir technologijos, muzika, šokis):
		1. 2 ir 4 klasėje, valandos skiriamos dailės ir technologijų dalykams, technologiniam ugdymui skiriama ne mažiau kaip vieną trečiąją dailės ir technologijų dalykui skiriamo laiko;
		2. valandas, skirtos meniniam ugdymui, paskirstomos šokio ir muzikos ugdymo srities grupės dalykams.
	7. informacinės technologijos / informatika:
		1. skaitmeninei mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;
		2. atskiros informatikos / informacinių technologijų pamokos metu 0,5 val. 2-4 kl. (ją skiriant iš pamokų, skirtų mokinių poreikiams tenkinti) ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.
2. Integruojamųjų, prevencinių ir kitų ugdymo programų įgyvendinimas:
	1. Į Bendrosios programos ugdymo dalykų programų turinį integruojama:
		1. Bendrųjų kompetencijų ir gyvenimo įgūdžių ugdymo integruojamųjų programų Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas integruojami į visus mokomuosius dalykus, pradinių klasių mokytojų veiklą bei popamokinius renginius, neformalųjį vaikų švietimą;
		2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 ,,Dėl Žmogaus saugos bendrosios programos patvirtinimo“ bei Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 ,,Dėl Sveikatos ir lytiškumo ugdymo bei rengimo šeimai bendrosios programos patvirtinimo“ integruojama į lietuvių kalbą, matematiką, pasaulio pažinimą, dailę ir technologijas, fizinį ugdymą, etninei), meninei, pažintinei, sportinei, praktinei, socialinei veiklai skirtų dienų ugdomąją veiklą, neformalųjį ugdymą;
		3. Etninės kultūros bendroji programa ir Gyvenimo įgūdžių bendroji programa integruojama į visus mokomuosius dalykus, pradinių klasių mokytojų veiklą bei popamokinius renginius, neformalųjį vaikų švietimą;
		4. etninės kultūros ugdymas integruojamas į neformalųjį ugdymą (1-4 klasių mokiniams etnokultūros būrelis ,,Saulės ratas“) ir kultūrinei (taip pat etninei), meninei, pažintinei, kūrybinei, sportinei, praktinei, socialinei veiklai skirtų dienų ugdomąją veiklą;
		5. progimnazija, įgyvendindama ugdymo turinį, organizuoja kryptingas sveikos gyvensenos stiprinimo ir prevencinę veiklą pagal Smurto prevencijos įgyvendinimo mokyklose rekomendacijas, patvirtintas 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Veikla integruojama į klasės valandėles ir neformalųjį švietimą;
		6. progimnazijos pasirinktos prevencinės programos: psichoaktyviųjų medžiagų vartojimo prevencijos programa „Savu keliu“ , patyčių prevencinė programa „Olweus“ .
3. Mokytojas integraciją fiksuoja ilgalaikio plano skiltyje „Integracija“ (nurodo integruojamų dalykų temas), skiltyje „Pastabos“ (nurodo integruotas pamokas, ugdomuosius projektus), TAMO dienyne, klasės auklėtojo – veiklos plane.
4. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas.
5. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

1. Pamokų skaičius 2008 m. pagrindinio ugdymo bendrosioms programoms įgyvendinti 6, 8 klasėse ir 2022 m. pagrindinio ugdymo bendrosioms programoms įgyvendinti 5, 7 kl. 2023–2024 mokslo metais, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |  |
| --- | --- | --- | --- | --- | --- |
| KlasėUgdymo sritys irdalykai | 5 klasė | 6 klasė | 7 klasė | 8 klasė | Pagrindinio ugdymo programos pirmoje dalyje (5–8 klasės) |
| Dorinis ugdymas (tikyba/etika) | 74(1;1) | 74(1;1) | 148(4) |
| Lietuvių kalba ir literatūra | 370(5;5) | 370(5;5) | 740 (20) |
| Užsienio kalba (pirmoji) | 222(3;3) | 222(3;3) | 444(12) |
| Užsienio kalba (antroji) | 74(0;2) | 148(2;2) | 222(6) |
| Matematika | 296(4;4) | 296(4;4) | 592(16) |
| Informatika/Informacinės technologijos | 74(1;1) | 37(1;0) | 111(3) |
| Gamta ir žmogus | 148(2;2)(tik 6 kl.-74) | - | 148(4) |
| Biologija |  | 111(2;1) | 111(3) |
| Chemija |  | 74(0;2) | 74(2) |
| Fizika |  | 111(1;2) | 111(3) |
| Gamtos mokslai | 148(2;2)(tik 5 kl.-74) | 296(4;4) | 444(12) |
| Istorija | 148(2;2) | 148(2;2) | 296(8) |
| Socialinė – pilietinė veikla | 20/10 | 20/10 | 40/20 |
| Gyvenimo įgūdžiai | 1 | 0,5 | 1 | 0,5 | 2/1 |
| Geografija | 74(0;2) | 148(2;2) | 222(6) |
| Dailė | 74(1;1) | 74(1;1) | 148(4) |
| Muzika | 74(1;1) | 74(1;1) | 148(4) |
| Technologijos | 148(2;2) | 111(2;1) | 2559(7) |
| Fizinis ugdymas | 222(3;3) | 222(3;3) | 444(12) |
| Žmogaus sauga | 37(0;0,5) | 37(0;0,5) | 74(2) |
| Minimalus pamokų skaičius mokiniui per savaitę | 26,31\* | 29,32\* | 30,33\* | 31,34\* |  |
| Minimalus privalomas pamokų skaičius mokiniui per mokslo metus | 962;1 147\* | 1 073;1 184\* | 1 110;1 221\* | 1 147;1 258\* |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 444 | 444 |
| Neformalusis vaikų švietimas (valandų skaičius per mokslo metus) | 259 | 259 |

1. Pagrindinio ugdymo programos pirmosios dalies dalykų programų savaitinis valandų skaičius:

|  |  |  |  |  |
| --- | --- | --- | --- | --- |
|  KlasėDalykas | 5a | 6a | 7a | 8a |
| Val. sk. | M.P.T | Val. sk. | M.P.T | Val. sk. | M.P.T | Val. sk. | M.P.T |
| Dorinis ugdymas (tikyba, etika) |
| Tikyba/ Etika | 1 |  | 1 |  | 1 |  | 1 |  |
| Kalbos |
| Lietuvių kalba ir literatūra | 5 |  | 5 |  | 5 |  | 5 |  |
| Užsienio kalba (anglų) | 3 |  | 3 |  | 3 |  | 3 |  |
| Užsienio kalba (rusų) |  |  | 2 |  | 2 |  | 2 |  |
| Matematinis ugdymas, gamtamokslinis ir technologinis ugdymas |
| Matematika | 4 |  | 4 |  | 4 |  | 4 |  |
| Modulis „Skaičių pasaulis“ |  | 1 |  |  |  |  |  |  |
| Informatika | 1 |  | 1 |  | 1 |  |  |  |
| Kompiuterinis raštingumas |  |  |  |  |  |  |  | 0,5 |
| Gamtos mokslai | 2 |  |  |  |  |  |  |  |
| Gamta ir žmogus |  |  | 2 |  |  |  |  |  |
| Biologija |  |  |  |  | 2 |  | 1 |  |
| Fizika |  |  |  |  | 1 |  | 2 |  |
| Chemija |  |  |  |  |  |  | 2 |  |
| Technologijos | 2 |  | 2 |  | 2 |  | 1 |  |
| Istorija | 2 |  | 2 |  | 2 |  | 2 |  |
| Geografija |  |  | 2 |  | 2 |  | 2 |  |
| Meninis ugdymas |
| Dailė | 1 |  | 1 |  | 1 |  | 1 |  |
| Muzika | 1 |  | 1 |  | 1 |  | 1 |  |
| Fizinis ir sveikatos ugdymas |
| Fizinis ugdymas | 3 |  | 3 |  | 3 |  | 3 |  |
| Gyvenimo įgūdžiai | 1 |  |  |  | 1 |  |  |  |
| Žmogaus sauga |  |  | 0,5 |  |  |  | 0,5 |  |
| Socialinė-pilietinė veikla | 20 |  | 10 |  | 20 |  | 10 |  |
| Iš viso | 27 | 29,5 | 31 | 31 |

M.P.T– pamokos mokinių poreikių tenkinimui

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

1. Mokiniui, kuris pradeda mokytis pagal pagrindinio ugdymo programos pirmąją dalį ir naujai atvykusiems mokiniams skiriamas adaptacinis laikotarpis, nustatant 1 mėnesio trukmę. Pasibaigus skirtam adaptacijos laikui, progimnazija gali skirti papildomą laiką adaptacijai, jeigu iki tol mokinys ne iki galo adaptuojasi. Adaptacijos laikotarpiu rekomenduojama stebėti individualią pažangą, mokinių pasiekimų ir pažangos pažymiais nevertinti.
2. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas.
3. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė 2023–2024 mokslo metais:
	1. 6, 8 klasių mokiniams ne mažiau kaip 10 pamokų;
	2. 5, 7 klasių mokiniams ne mažiau kaip 20 pamokų.
4. Socialinė-pilietinė veikla organizuojama:
	1. pagal progimnazijoje patvirtintą socialinės-pilietinės veiklos organizavimo tvarkos aprašą, atsižvelgiant į mokinių amžių nustatytus reikalavimus šiai veiklai organizuoti;
	2. socialinė-pilietinė veikla neįskaitoma į mokinio mokymosi krūvį.
5. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.
6. Progimnazija sudaro galimybes atlikti projektines veiklas:
	1. 5–8 klasėse organizuojamos vadovaujantis progimnazijos projektinių veiklų įgyvendinimo ir vertinimo sistema;
7. Progimnazijos pagrindinio ugdymo I – osios dalies programą sudaro šios ugdymo sritys: dorinis ugdymas (tikyba ir etika), kalbos (lietuvių gimtoji kalba, užsienio kalbos), matematika, gamtamokslinis ugdymas (biologija, chemija, fizika), socialinis ugdymas (istorija, geografija), meninis ugdymas (dailė, muzika), informacinės technologijos, technologijos, fizinis ugdymas, bendrųjų kompetencijų ir gyvenimo įgūdžių ugdymas. Mokymosi turinio įgyvendinimo organizavimas:
	1. dorinis ugdymas (etika arba tikyba):
		1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats;
		2. dorinio ugdymo dalyką mokiniui galima keisti mokyklos nustatyta tvarka
	2. lietuvių kalba ir literatūra:
		1. lietuvių kalbos ugdymu rūpinamasi per visų dalykų pamokas, progimnazijoje susitarta dėl bendrų kalbos ugdymo;
		2. atsižvelgus į mokinių ugdymosi poreikius, nacionalinių mokinių pasiekimų patikrinimo rezultatus bei atsiradusias mokymosi spragas, skiriama 1 val. lietuvių kalbos konsultacijoms.
	3. užsienio kalbos:
		1. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;
		2. antrosios užsienio kalbos (prancūzų arba rusų) mokoma nuo 6 klasės;
		3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą;
		4. pirmosios užsienio kalbos bendroji programa 5-6 klasėse orientuota į A2, o 7–8 klasėse – į B1 kalbos mokėjimo lygį pagal Bendruosius Europos kalbų metmenis;
		5. keisti užsienio kalbą, nebaigus pagrindinio ugdymo programos, galima tik tokiu atveju:
		6. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;
		7. nesant galimybės mokiniui tęsti pradėtos mokytis užsienio kalbos, pasiūloma pradėti mokytis kitos užsienio kalbos, suderinus su mokinio tėvais (globėjais, rūpintojais). Užsienio kalbai mokytis gali būti skiriama papildoma pamoka, panaudojant ugdymo poreikiams ir mokymosi pagalbai skirtas pamokas;
		8. jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
		9. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu progimnazija įskaito mokinio pasiekimus ir konvertuoja pagal dešimtbalę vertinimo sistemą. progimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas kitose klasėse;
		10. jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o mokykla neturi tos kalbos mokytojo:
			1. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, valstybinės, mokyklos (biudžetinės įstaigos) – savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu savivaldybės administracijos direktoriumi (savivaldybės mokyklos – biudžetinės įstaigos), dalyvių susirinkimu (savininku) (valstybinės, savivaldybės mokyklos – viešosios įstaigos ir nevalstybinės mokyklos) , skiriant pamokų skaičių, vadovaujamasi Bendrųjų ugdymo planų 89, 91 punktais;
			2. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti progimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;
		11. jeigu mokinys atvykęs iš kitos mokyklos ir tėvams (globėjams, rūpintojams) pritarus pageidauja tęsti mokytis pradėtą kalbą, o progimnazija neturi reikiamos kalbos mokytojo:
	4. matematika:
		1. mokiniams, turintiems mokymosi sunkumų, sudaromos sąlygos išlyginti mokymosi spragas (skiriamos 1 konsultacinė valanda);
		2. stebimi mokinių matematikos pasiekimai ir, remiantis nacionaliniais mokinių pasiekimų patikrinimo testų rezultatais, numatoma pagalba mokiniams (užduotys ir metodai spragoms įveikti), kurių mokymosi pasiekimai žemi;
		3. ugdant gabius matematikai vaikus naudojamos nacionalinių olimpiadų, konkurso „Kengūra“ užduotys (ir sprendimų rekomendacijos) ir kiti šaltiniai;
		4. naudojamasi informacinėmis komunikacinėmis technologijomis, skaitmeninėmis mokomosiomis priemonėmis, atvirojo kodo dinaminės matematikos programa „GeoGebra“, apimančia geometriją, algebrą, statistiką.
	5. informacinės technologijos:
		1. 5, 6, 7 klasėse 1 val. skiriama informacinėms technologijoms;
		2. 8 kl. yra pasirenkamas dalykas „Kompiuterinis raštingumas;
	6. gamtos mokslai:
		1. progimnazija užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą progimnazijos laboratorijoje. Siekiama, kad eksperimentinei ir praktinei veiklai būtų skiriama ne mažiau nei 30 proc. ugdymo turinio įgyvendinimo laiko;
		2. atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis, kilnojamosiomis ir virtualiosiomis laboratorijomis, edukacinėmis erdvėmis ir mokymosi ištekliais už mokyklos ribų: sudaromos sąlygos tyrimus atlikti ir kitose mokyklose, atvirosios prieigos STEAM centre Alytaus kolegijoje;
		3. progimnazijoje mokymosi aplinka pritaikyta eksperimentiniams ir praktiniams įgūdžiams ugdyti. Dvi gamtos mokslų pamokos (fizikos, chemijos) organizuojamos viena po kitos, sudarant galimybes atlikti ilgiau trunkančius eksperimentinius darbus ar projektus;
	7. technologijos:
		1. mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų.
	8. socialinis ugdymas:
		1. per socialinių mokslų pamokas mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai atliekamu darbu ir informacinėmis komunikacinėmis technologijomis.
		2. siekiant gerinti Alytaus krašto ir Lietuvos valstybės pažinimą, atsižvelgiant į esamas galimybes, dalis istorijos ir geografijos pamokų organizuojamos netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudojamasi virtualiosiomis mokymosi aplinkomis;
		3. į istorijos, geografijos dalykų turinį integruojamos Lietuvos ir pasaulio realijos, kurios turi būti nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temos, tokias kaip: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.
	9. fizinis ugdymas:
		1. fiziniam ugdymui 5-8 klasėse skiriamos 3 valandos per savaitę. Sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo pratybas – šokio ir sportinius neformaliojo vaikų švietimo būrelius;
		2. organizuojant fizinio ugdymo pamokas patalpose, atsižvelgiama į Higienos normos reikalavimus;
		3. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;
		4. tėvų (globėjų, rūpintojų) pageidavimu mokiniai gali lankyti sveikatos grupes ne progimnazijoje;
		5. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;
		6. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pvz., stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla ir pan.). Mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, taip pat gali būti pasiūlytos panašios veiklos;
	10. meninis ugdymas:
		1. meninio ugdymo dalykų grupę sudaro dailės, muzikos dalykai.
8. Pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius. Privalomi šie dalykai tampa tuomet, kai mokinys juos pasirenka mokytis

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

1. Progimnazija rengia Progimnazijos ugdymą planą atsižvelgdama į mokinių specialiųjų ugdymo poreikių įvairovę, mokinių ir jų tėvų (globėjų) pageidavimus, pedagoginės psichologinės tarnybos arba švietimo pagalbos tarnybos išvadas ir rekomendacijas; vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Žin., 2011, Nr. 122-5771), Alytaus Piliakalnio progimnazijos mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu direktoriaus 2018 m. rugsėjo 3 d. įsakymu Nr. V-38.
2. Mokiniai, turintys specialiųjų ugdymosi poreikių, mokosi integruotai bendrojo ugdymo klasėse: 2023–2024 m. m. 1-4 klasėse mokosi 9 specialiųjų poreikių mokiniai: 2 nedidelių, 4 vidutinių ir 3 didelių specialiųjų ugdymosi poreikių, 5-8 klasėse mokosi 12 specialiųjų poreikių mokinių: 10 vidutinių, 2 didelių specialiųjų ugdymosi poreikių.
3. Bendrojo ugdymo klasėse besimokantiems mokiniams visi Bendrojo ugdymo plano keitimai, susiję su atleidimu nuo dalykų mokymosi, įforminami progimnazijos direktoriaus įsakymu.

**ANTRASIS SKIRSNIS**

**INDIVIDUALAUS PLANO RENGIMAS**

1. Individualus ugdymo planas rengiamas mokiniui, turinčiam specialiųjų ugdymosi poreikių. Planas rengiamas siekiant tenkinti jo pagalbos ir paslaugų ugdymo procese reikmes, padėti mokytis, pripažįstant ir plėtojant jo gebėjimus ir galias, teikiant švietimo pagalbą.
2. Progimnazijos vaiko gerovės komisijos ar pedagoginės psichologinės tarnybos siūlymu, tėvų (globėjų) pritarimu, specialiųjų ugdymosi poreikių, mokiniai: turintys elgesio, skaitymo ir/ar rašymo sutrikimų, negalią dėl intelekto sutrikimo ar bendrųjų mokymosi sutrikimų, gali: nesimokyti ar pradėti vėliau mokytis užsienio kalbos**.**

**TREČIASIS SKIRSNIS**

**ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS, SOCIALINĖS PEDAGOGINĖS IR SPECIALIOSIOS) TEIKIMAS**

1. Švietimo pagalba (psichologinė, specialioji pedagoginė, socialinė pedagoginė ir specialioji) teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.
2. Psichologinę pagalbą teikia Alytaus miesto PPT darbuotojai, progimnazijos specialistai – specialusis pedagogas, logopedas, socialinis pedagogas, psichologas pagal jų veiklą reglamentuojančius dokumentus.
3. Specialiųjų ugdymosi poreikių turinčių mokinių ugdymas bendrojo ugdymo mokyklos bendrojoje klasėje:
	1. specialiųjų ugdymosi poreikių turintiems mokiniams ugdyti dalykų Bendrąją programą pritaiko mokytojas, atsižvelgdamas į mokinių ugdymosi poreikius, Vaiko gerovės komisijos, progimnazijoje dirbančių švietimo pagalbos specialistų rekomendacijas:
		1. specialioji pedagoginė pagalba teikiama per pamokas, derinant mokomųjų dalykų pamokų tvarkaraštį;
		2. logopedo pagalba teikiama po pamokų, suderintu su mokiniu laiku;
		3. mokinio, kuriam rekomenduota mokytis pagal bendrąją programą, ugdymo rezultatai vertinami pagal Bendrosiose programose numatytus pasiekimus, o kuriam rekomenduota mokytis pagal individualizuotą programą ar pritaikytą pradinio, – mokytojo programose numatytus pasiekimus.
4. Progimnazijoje pagal pradinio ugdymo programą mokosi 9 specialiųjų poreikių mokiniai: 7 mokiniai mokosi pagal pritaikytą programą,1 mokinys pagal bendrąją programą ir 1 mokinys pagal individualizuotą programą, 5-8 klasėse mokosi 12 specialiųjų poreikių mokinių: 9 mokiniai mokosi pagal pritaikytą programą,2 mokinys pagal bendrąją programą ir 1 mokinys pagal individualizuotą programą.
5. Pamokų metu bus teikiama specialiojo pedagogo pagalba 1-4 klasių 8 specialiųjų poreikių mokiniams:
	1. 1 mokiniui iš 1 a, 1 kartą per savaitę lietuvių kalbos ir literatūros, 1 kartą per savaitę matematikos;
	2. 1 mokiniui iš 2a klasės 1 kartą per savaitę lietuvių kalbos ir literatūros, 1 kartą per savaitę matematikos;
	3. 1 mokiniui iš 3 a klasės 1 kartą per savaitę lietuvių kalbos ir literatūros, 1 kartą per savaitę matematikos;
	4. 4 mokiniams iš 4 a klasės 1 kartą per savaitę lietuvių kalbos ir literatūros, 1 kartą per savaitę matematikos.
	5. 4 mokiniams iš 5 klasės 1 kartą per savaitę lietuvių kalbos,  1 kartą per savaitę matematikos;
	6. 4 mokiniui iš 6  klasės 1 kartą per savaitę lietuvių kalbos,  1 kartą per savaitę matematikos;
	7. 2 mokiniams iš 7 klasės 1 kartą per savaitę lietuvių kalbos,  1 kartą per savaitę matematikos;.
	8. 2 mokiniams iš 8 klasės 1 kartą per savaitę lietuvių kalbos,  1 kartą per savaitę matematikos;
6. Po pamokų 35 mokiniams, turintiems kalbos ir kitų komunikacijos sutrikimų, bus teikiama logopedo pagalba:
7. Specialioji pedagoginė pagalba teikiama:
	1. vadovaujantis Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr.V-657;
	2. ugdymo proceso metu ar pasibaigus ugdymo procesui;
	3. specialiųjų pratybų forma: individualios, pogrupinės (2–4 mokiniai), grupinės (5–8 mokiniai).
8. Specialioji pagalba:
	1. teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr.V-1229 (Žin., 2011, Nr. 92-4396); Alytaus Piliakalnio progimnazijos mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu direktoriaus 2018 m. rugsėjo 3 d. įsakymu Nr. V-38.
	2. teikiama ugdymo proceso metu.

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, PAŽANGOS IR PASIEKIMŲ VERTINIMAS**

1. Mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal bendrosiose programose numatytus pasiekimus, vadovaujantis Bendrųjų ugdymo planų nuostatomis, Alytaus Piliakalnio progimnazijos mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu direktoriaus 2018 m. rugsėjo 3 d. įsakymu Nr. V-38, Alytaus Piliakalnio progimnazijos mokinių pažangos ir pasiekimų vertinimo tvarkos aprašu, patvirtintu direktoriaus 2018 m. lapkričio 30 d. įsakymu Nr. V-51.
2. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**KITI SPECIALIOJO UGDYMO ORGANIZAVIMO PRINCIPAI**

**PENKTASIS SKIRSNIS**

1. Mokinių, turinčių specialiųjų ugdymosi poreikių, mokymą namuose reglamentuoja 2023-2024 ir 2004-2025 mokslo metų pradinio, pagrindinio ir vidurinio ugdymo programų bendrųjų ugdymo planų 8 priedo ketvirtasis skirsnis.
2. Mokinių, turinčių įvairiapusių raidos sutrikimų, ugdymo organizavimas reglamentuoja 2023-2024 ir 2004-2025 mokslo metų pradinio, pagrindinio ir vidurinio ugdymo programų bendrųjų ugdymo planų 8 priedo penktasis skirsnis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Progimnazijos 2023-2024 mokslo metų pradinio ir pagrindinio ugdymo programų ugdymo plano projekto rengimo grupė:

vadovė - Rita Barysienė, direktoriaus pavaduotoja ugdymui;

narės: Vilma Steniukynienė, pradinių klasių mokytoja metodininkė;

Kristina Krisiulevičienė, lietuvių kalbos mokytoja metodininkė, metodinės tarybos pirmininkė;

Rasa Morazaitė, vyresnioji specialioji pedagogė;

Danguolė Dudzienė, direktorės pavaduotoja ūkiui;

Alma Golcienė, tėvų atstovė, progimnazijos tarybos narė;

Stasė Antanaitienė, rusų kalbos mokytoja metodininkė, progimnazijos tarybos pirmininkė.

Rengė

Direktorė

Regina Špukienė

2023-06-27

SUDERINTA

Progimnazijos tarybos

2023 m. birželio 29 d. posėdžio

Protokoliniu nutarimu (protokolas Nr. L-104-(3.2))

SUDERINTA

Alytaus miesto savivaldybės administracijos

direktorius

 Gintaras Rakaitis

2023-08-